Tuɣal-d diɣ temsalt-a deg tukkist-a yellan deg uɣmis n «Tiɣremt» : «Meεna seg ziknneɣ akka i yaɣ tṛuḥ, ayen akk ara d-yekken seg beṛṛa, yelha, nettqadar-it d lmuḥal ad asnini d lbidεa neɣ d ayen n diri, ma d ayen i aɣ-d-ǧǧan lejdud, ayen i aɣ-yessezdin ɣas ula nebḍa d iceqfan, nerra-t d lbidεa, d leḥram, d lekfeṛ, d lεib...»65 Ameskar da, isbeyyen-d azɣan-is ɣef tmetti, i d-igren (asekcem) ansayen ur nelli d ayla-nneɣ, yerna nxeddem-iten. Ma dayen i aɣ-d-ǧǧan yimenza, qqaren-d d lbidɛa d leḥram, ur ilaq ara. Timiḍranin-agi merra : «Lbidɛa», «Leḥram» d «Lekfer», d awehhi ɣer usugnan ineslem yuɣen aẓar di tmetti taqbaylit, imi s kra n wayen yeffɣen i ddin akka i d as-ttsemmin.